Diari Oficial de la Generalitat Valenciana


Sumari del DOGV 8121, del 06-09-2017 (2017/7667)

Subhasta per a l'alienació de l'aprofitament cinegètic en forests públiques propietat de la Generalitat Valenciana a la província de València l'adjudicació de les quals ha quedat deserta per a les temporades 2017-18 i següents.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7667


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Subhasta per a l'alienació de l'aprofitament cinegètic en forests públiques propietat de la Generalitat Valenciana a la província de València l'adjudicació de les quals ha quedat deserta per a les temporades 2017-18 i següents.  
 [2017/7667]  
1. Objecte  
1.1. És objecte d'aquest anunci el procediment per a l'alienació de l'aprofitament cinegètic en forests d'utilitat pública propietat de la Generalitat Valenciana a la província de València per a les temporades 2017-18 i següents, l'adjudicació de les quals va quedar deserta en la subhasta celebrada el passat dia 11 d'agost de 2017, conformement amb l'anunci publicat per aquesta conselleria en el Diari Oficial de la Generalitat Valenciana número 8084, el dia 14 de juliol de 2017, i d'acord amb el que estableix l'article 9.7 de la Resolució de 29 de març de 2017, de la Direcció General de Medi Natural i d'Avaluació Ambiental, per la qual es modifiquen els annexos de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
  
2. Tramitació, procediment i tipus de licitació  
2.1. L'entitat que ha de realitzar l'alienació dels aprofitaments és en cada cas la Direcció Territorial de València, d'acord amb allò que s'ha indicat en l'annex.  
2.2. La tramitació i el procediment s'han de tirar endavant d'acord amb els principis de publicitat, objectivitat, imparcialitat, transparència i concurrència competitiva, que s'arrepleguen en l'article 15.5 de la Llei 43/2003, de 21 de novembre, de forests, i també d'acord amb el que es disposa sobre la matèria en la legislació reguladora del règim local i en la legislació vigent en matèria de patrimoni de les administracions públiques i de contractació del sector públic.  
2.3. El tipus de licitació és obert, de tramitació ordinària, i s'ha de realitzar, amb caràcter general, mitjançant subhasta a l'alça en la quantitat establida en l'annex per a cada aprofitament.  
2.4. Per a participar en la licitació és requisit indispensable la consignació prèvia d'una garantia provisional per import del 2 per cent del valor de taxació.  
  
3. Plec general de condicions economicoadministratives  
3.1. S'aplica el plec general vigent de condicions economicoadministratives per a l'alienació dels aprofitaments forestals, i les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015).  
3.2. La capacitat del licitador, les característiques de les proposicions, la garantia provisional i definitiva i el preu de licitació han de figurar convenientment detallats en cada plec de condicions economicoadministratives.  
  
4. Plec de condicions tecnicofacultatives  
4.1. S'aplica per als aprofitaments objecte d'aquest anunci el plec general vigent de condicions tecnicofacultatives per a l'alienació dels aprofitaments forestals i les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
4.2. Sense perjudici d'això, els aprofitaments objecte d'aquest anunci han de comptar amb un plec de condicions particulars tecnicofacultatives específic. Aquests plecs es poden revisar en les dependències síties al carrer de Gregorio Gea, 27, 5a planta, de València. Aquest plec, l'han de subscriure el titular de la forest, l'adjudicatari i el tècnic facultatiu designat a aquest efecte, i ha de contindre la taxació i el període d'execució o gaudi de l'adjudicat.  
4.3. Si és el cas, l'adjudicatari de l'aprofitament cinegètic estarà obligat a complir les condicions establides en el corresponent pla tècnic d'ordenació cinegètica del vedat de caça que es constituïsca o al pla al qual s'agregue, si s'escau, que en aquest cas hauria de modificar-se per adequar-se a la nova superfície. L'adjudicatari ha de presentar sol·licitud d'aprovació de pla tècnic d'ordenació cinegètica, o, si és el cas, de modificació del pla tècnic d'ordenació cinegètica vigent, perquè l'aprove la Direcció Territorial.  
4.4. Els costs de redacció, si s'escau, de redacció del pla tècnic d'ordenació cinegètica, matriculació del vedat, senyalització d'aquest i redacció de les memòries anuals i dels plans de gestió per a temporades successives, van a càrrec de l'adjudicatari.  
4.5. S'hi ha d'aplicar la normativa vigent en matèria forestal i de caça, i en general la normativa en matèria mediambiental que afecte l'exercici de l'activitat cinegètica, en especial la normativa reguladora dels parcs naturals i les normes de gestió de la Xarxa Natura 2000, si és el cas.  
  
5. Termini de vigència del gaudi  
5.1. El termini de vigència de l'adjudicació de l'aprofitament cinegètic és el fixat en cada cas en l'annex, a comptar des de la data de la corresponent resolució d'adjudicació.  
  
6. Lloc i termini de presentació de les ofertes  
6.1. Amb caràcter preferent, les proposicions per a optar a la subhasta s'han de presentar en les dependències síties al carrer de Gregorio Gea, 27, 5a planta, de València. No obstant això, les proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
6.2. El termini per a la presentació de les ofertes és des de l'endemà de la publicació d'aquest anunci en el Diari Oficial de la Generalitat Valenciana, fins a 10 dies abans de la celebració de la corresponent subhasta. Les dates per a la celebració de cada subhasta estan previstes en l'annex per a cada aprofitament.  
  
7. Documentació que es requereix per a accedir a la subhasta  
7.1. Les proposicions s'han de presentar en dos sobres tancats, que es denominaran A i B, i han d'anar firmats pel licitador o per la persona que el represente. El contingut dels sobres s'ha d'ajustar al que disposa a aquest efecte l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
7.2. En el sobre A s'ha d'incloure la documentació administrativa establida en l'esmentada Ordre 10/2015, de 8 d'abril, a més del justificant d'haver constituït la garantia provisional del 2 % del valor de taxació. El sobre B ha de contindre exclusivament la proposició econòmica.  
  
8. Lloc i data de celebració de la subhasta  
8.1. Les subhastes s'han de celebrar en les dependències de la Direcció Territorial de València en les dates que figuren en l'annex.  
  
9. Garantia definitiva  
9.1. L'adjudicatari ha de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació. La no-consignació de la garantia en el termini assenyalat és motiu d'anul·lació del procés d'adjudicació iniciat, i caldrà passar a la següent oferta millor situada.  
9.2. La garantia definitiva respon de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari puga ocasionar als titulars de les muntanyes amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que estableixen els plecs de condicions economicoadministratives i tecnicofacultatives o amb caràcter general en la legislació de contractes del sector públic.  
9.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la Direcció Territorial de València l'execució o el gaudi correctes.  
  
10. Cànon anual. Fons de millores  
10.1. Abans de l'obtenció de la llicència i del lliurament de l'aprofitament, l'adjudicatari ha d'ingressar l'import del cànon anual corresponent, que pot fer-se efectiu mitjançant la redacció i l'execució, per part del beneficiari, d'un projecte de millora del medi forestal, que s'ha de desenvolupar durant tot el període d'afectació a la forest d'utilitat pública. El projecte, l'han d'aprovar el titular de la direcció territorial i l'entitat propietària de la forest. Aquesta opció, si és el cas, vindrà fixada en el plec de condicions particulars tecnicofacultatives.  
  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i li siga comunicada a l'adjudicatari, serà condició indispensable que aquest dispose de la llicència que autoritza l'execució de l'aprofitament.  
11.2. La llicència, l'ha d'expedir la Direcció Territorial de València al càrrec de la qual estiga la forest, una vegada realitzat el pagament del cànon i s'haja constituït la garantia definitiva per part de l'adjudicatari de l'aprofitament. En els casos en què estiga previst que el cànon es faça efectiu a través d'un projecte de millora del medi forestal, la llicència no podrà ser expedida fins que el projecte estiga aprovat.  
11.3. La llicència ha d'estar disponible en el lloc on s'exercisca l'activitat, ja que pot ser requerida en qualsevol moment per les autoritats competents.  
  
12. Inversions en benefici de poblacions silvestres  
12.1. De conformitat amb l'article 35 de la Llei 13/2004, de 27 de desembre, de caça de la Comunitat Valenciana, l'adjudicatari ha de realitzar inversions en benefici de les poblacions silvestres per valor del 35 % de la valoració en viu de les rendes cinegètiques. Aquestes inversions han d'estar previstes en el corresponent pla tècnic d'ordenació cinegètica.  
  
13. Causes de resolució de l'adjudicació  
13.1. Les causes de resolució de l'adjudicació són les previstes en la normativa vigent en matèria de patrimoni de les administracions públiques i de contractes del sector públic, en els termes que determina l??article 20 de l'annex II de l'esmentada Ordre 10/2015, de 8 d'abril de 2015.  
València, 31 d'agost de 2017.- El director territorial: Javier Civera Martínez.